CELEX: 62008TO0376
Language: da
Date: 2009-06-22 00:00:00
Title: Kendelse afsagt af Retten i Første Instans (Appelafdelingen) den 22. juni  2009. # Bart Nijs mod Revisionsretten for De Europæiske Fællesskaber. # Appel - Offentligt hverv - Tjenestemænd. # Sag T-376/08 P.

RETTENS KENDELSE (Appelafdelingen)
      22. juni 2009
      Sag T-376/08 P
      Bart Nijs
      mod
      Revisionsretten for De Europæiske Fællesskaber
      »Appel – personalesag – tjenestemænd – bedømmelsesrapport for perioden 2005/2006 – afgørelse om ikke at udnævne appellanten i forfremmelsesåret 2007 – Revisionsrettens afgørelse om at genudnævne sin generalsekretær – åbenbart, at appellen delvist ikke kan antages til realitetsbehandling, delvist er ugrundet«
      Angående: Appel af kendelse afsagt af Retten for EU-personalesager (Anden Afdeling) den 26. juni 2008, Nijs mod Revisionsretten (sag
         F-1/08, endnu ikke trykt i Samling af Afgørelser), med påstand om ophævelse af denne kendelse.
      
      Udfald: Appellen forkastes. Bart Nijs bærer sine egne omkostninger og betaler desuden Revisionsretten for De Europæiske Fællesskabers
         omkostninger i appelsagen.
      
      Sammendrag
      Appel – redegørelse i stævningen for de retlige anbringender og argumenter – utilstrækkeligt præcist anbringende – henvisning
            til samtlige bilag – afvisning
      [Procesreglementet for Retten i Første Instans, art. 138, stk. 1, litra c)]
      Under en appel for Retten i Første Instans til prøvelse af en afgørelse fra Personaleretten kan en generel henvisning til
         andre dokumenter end appelskriftet ikke afhjælpe, at der mangler væsentlige oplysninger i den retlige argumentation, som i
         henhold til artikel 138, stk. 1, litra c), i procesreglementet for Retten i Første Instans skal fremgå af appelskriftet. Det
         tilkommer heller ikke Retten ved hjælp af bilagene at forsøge at klarlægge, hvilke anbringender og argumenter, der kan antages
         at udgøre grundlaget for søgsmålet, idet bilagene alene skal fungere som bevismateriale og et middel til sagens oplysning.
      
      (jf. præmis 24)
      Henvisning til: Retten, 21. maj 1999, sag T-154/98, Asia Motor France m.fl. mod Kommissionen, Sml. II, s. 1703, præmis 49,
         Retten, 14. december 2005, sag T-209/01, Honeywell mod Kommissionen, Sml. II, s. 5527, præmis 57.